Wosom nowych karantenow
Zhorjelc. Korony dla su w Zhorjelskim wokrjesu minjeny pjatk wosom nowych karantenow postajili. Jedna so wo kontaktne wosoby, kotrež su so ze sportoweho lěhwa w Čěskej nawróćili, hdźež mějachu wuski zwisk ze schorjenej wosobu. Dotal njeje hišće žana infekcija zwěsćena, wšitke wuslědki testow pak hišće njepředleža.
Hans-Jochen Vogel njeboh
München. Bywši předsyda SPD Hans- Jochen Vogel je wčera 94lětny w Mnichowje zemrěł. Kanclerka Angela Merkel (CDU) hódnoćeše jeho jako „jednu z najwažnišich wosobinow powójnskeho časa“. W Göttingenje rodźeny studowaše prawnistwo a zastupi 24lětny do SPD. Dźesać lět po tym sta so z wyšim měšćanostu Mnichowa, pozdźišo bě minister w zwjazkowym sejmje a po přewróće prěni předsyda zjednoćeneje SPD.
Póštu digitalizować
Paduchow wo pomoc prosył je farar w nižozemskim Schinnenje pola Maastrichta, po tym zo bě zamk tabernakla zaprajił. Wjacori zamkarjo běchu podarmo spytali trezor, w kotrymž su keluchi a woblatka, bjez škody wotewrěć. „Kotry paduch ma nazhonjenje při wotewrjenju pjenježneho kamora?“, farar twitterowaše. „Alarmowu připrawu hasnjemy. Město policije syda kofej a tykanc.“ Dotal njeje so hišće žadyn „zajimc“ přizjewił.
5 000 dolarow za pokradnjeneho barika aposkića Hollywoodski dźiwadźelnik Ryan Reynolds. Žona z kanadiskeho Vancouvera je so w telewizy wuskoržiła, zo bě jej něchtó małeho barika pokradnył. Reynolds, kiž tohorunja z Vancouvera pochadźa, zahaji na to z dalšimi prominentnymi akciju. Wosebitosć barika je ta: W nim je rekorder z hłosom mjeztym zemrěteje maćerje žony.
Randalěrarja lepili
Wojerecy. Na Starej Berlinskej dróze we Wojerecach je we wčerawšich rańšich hodźinach wobydler wobkedźbował, kak něchtó busowe zastanišćo kóncuje. Njeznaty ze wšej mocu do škleńcy kopaše a ju skónčnje rozbi. Alarmowana policija muža na to w bliskosći dosahny. Při přepytowanju blišich wobstejnosćow so wukopa, zo bě 20lětny nimo toho zachodne durje wjaceswójbneho domu wobškodźił. Načinjena wěcna škoda wučinja cyłkownje něhdźe 1 100 eurow.
Tabulki koparskeho dorosta Braniborskeje
E-juniorojo, wokrjesna klasa stafla E Južna Braniborska
1. Sliwin/Schönewalde II 8 98 : 8 24
2. ESV Lok Falkenberg 8 56 : 12 21
3. SV Blau-Weiß Möglenz 8 34 : 22 15
4. HZ Sliwin/Schönewalde 8 31 : 33 13
5. ST Prusojo Wikow 8 45 : 51 13
6. FC Bad Liebenwerda 8 22 : 35 8
7. SV Lok Uebigau 8 21 : 53 4
8. SV Empor Mühlberg 8 24 : 67 4
9. VfB Herzberg 68 8 21 : 71 3
F-juniorojo, wokrjesna liga stafla A Južna Braniborska
1. VfB Lubuš 1912 8 82 : 5 24
2. ST Prusojo Wikow 8 69 : 8 21
3. HZ Mühlberg/Kreinitz 8 64 : 17 16
4. HZ Grabin 8 40 : 33 13
5. HZ Sliwin/Schönewalde 8 50 : 44 12
6. VfB Lubuš 1912 II 8 24 : 48 9
7. FC Schradenland 8 21 : 57 9
8. SV Lok Uebigau 8 17 : 64 3
9. Módro-běli Möglenz 8 2 : 93 0
F-juniorojo, wokrjesna liga stafla B Južna Braniborska
1. Chemija Carny Gózd 7 41 : 4 19
2. Złokomorowski FC 7 74 : 9 18
3. Šejkow/Annahü./Murjow 7 61 : 12 15
4. HZ Tettau/Frauendorf/Lindenau/Großkmehlen 7 66 : 17 13
5. Brjazki/Zły Komorow II 7 29 : 47 9
6. FC Łuchow 7 41 : 33 6
7. Přezjednota Wótrań 7 23 : 69 3
8. Módro-běli Swětłe 7 0 : 144 0
F-juniorojo, wokrjesna liga stafla C Južna Braniborska
1. FSV Brjazki/Zły Komorow 7 77 : 3 21
2. ST Rań 7 58 : 17 18
3. HZ Sängerstadtregion 7 27 : 31 12
4. Alemannia Stara Darbnja 7 29 : 19 10
5. Módro-žołći Sonnewalde 7 19 : 26 9
6. HZ Módro-běli Wětošow 7 16 : 34 7
7. FSV Čerwjeno-běli Łukow 7 18 : 42 6
8. HZ Grabin II 7 10 : 82 0
Koronakriza wuskutkuje so mjez druhim tež na wuhotowanje prózdninskeho časa w hortach. Milenka Rječcyna je so z Helenu Kralec, nawodnicu Chróšćanskeho horta, kotryž je w nošerstwje Serbskeho šulskeho towarstwa, rozmołwjała.
Prěni tydźeń poskitkow w Chróšćanskim horće je hižo zakónčeny. Koncentrujeće so w swojich poskitkach na něšto wosebite?
H. Kralec: Ně, to nic. Přemyslujemy pak sčasom wo tym, što móhli wobdźělnikam poskićeć. Tak mějachmy zańdźeny tydźeń mjez nami fachowču, kotraž je nam rozłožowała, kak maš postupować, hdyž něchtó znjezboži a so zrani. Dalše dny smy zwučowali plester na ruki zlěpić abo dźěle ćěła, samo hłowu zawobalić.
Móža tež dźěći same při planowanju sobu rěčeć?
H. Kralec: Haj, hišće za čas šule su wone prajili, zo chcedźa wjele w sportowej hali być, so zabawjeć a sportować. Zańdźeny pjatk smy w sportowni prózdninsku party swjećili.
Dźěći wšitkich starobow móža wotnětka zaso zhromadnje prózdniny dožiwić. Wotbłyšćuje so koronapandemija na někajke wašnje na jich swět?
Praha (ČŽ/K/SN). W Čěskej je produkcija awtow w prěnim połlěće 2020 chětro woteběrała. W tym času bu 503 934 wozydłow zhotowjenych, štož je 32,6 procentow produkciskeho wukona prěnich šěsć měsacow zašłeho lěta. To wozjewjeja medije kraja, powołace so na informacije Zjednoćenstwa čěskeje awtomobiloweje industrije. Wšitke tři awtotwornje Čěskeje su raznych naprawow přećiwo koronawirusej dla produkciju jězdźidłow přez tydźenje přetorhnyć dyrbjeli. Škoda auto w Mladej Boleslavje zhotowi wot januara do kónca junija 337 580 wozydłow, 28,2 procentaj mjenje hač loni w samsnym času. W Nosovicskej fabrice Hyundai spadny produkcija wo dwě pjećinje na 96 390 eksemplarow, a twornja TPCA nadźěła 69 635 małych awtow, štož su 40,3 procenty mjenje hač samsny čas loni.
Dźeń a bóle sej žadaja, zo stat awtowej industriji jako lokomotiwje ekonomiki financnje skutkownje pod pažu přimnje. Premier Andrej Babiš (ANO) je po nawróće z Brüsselskeho wjerška EU připowědźił, pjenjezy z europskeho fondsa za wobnowjenje hospodarstwa hłownje tež za spěchowanje awtoindustrije nałožić.
Chrósćicy (SN/MWj). Lětuša 600. róčnica wobstaća katolskeho bratstwa swjateho Bosćana je na wčerawšej njedźeli dalši wjeršk dožiwiła. W Chróšćanskim Hórnikowym domje wotewrěchu wobšěrnu a zajimawu wustajeńcu wo česćowanju swjateho Bosćana w Chróšćanskej wosadźe. W zhromadnym dźěle Towarstwa Cyrila a Metoda (TCM), wosady a bratstwa znosychu mnozy angažowani wjele najwšelakorišich fotow a dokumentow, kotrež pokazuja na 24 płachtach, tak mjenowanych rollupach. Něhdźe 80 zajimcow je sej wčera přehladku wobhladało. Mjez druhim witaše předsyda TCM Jurij Špitank Budyskeho krajneho radu Michaela Hariga (CDU) a abatisu klóštra Marijineje hwězdy Gabrielu Hesse. Skupina wosadnych dujerjow je wotewrjenje swjatočnje wobrubiła.
pol_Latn pol_Latn lim_Latn szl_Latn hrv_Latn ces_Latn szl_Latn bem_Latn szl_Latn szl_Latn als_Latn kab_Latn isl_Latn deu_Latn yue_Hant srd_Latn szl_Latn isl_Latn lmo_Latn ltz_Latn jav_Latn szl_Latn srd_Latn nno_Latn yue_Hant yue_Hant szl_Latn fao_Latn isl_Latn ces_Latn jav_Latn lim_Latn szl_Latn dyu_Latn kab_Latn szl_Latn szl_Latn slk_Latn ces_Latn jav_Latn szl_Latn szl_Latn vec_Latn hrv_Latn szl_Latn lvs_Latn slv_Latn fin_Latn slk_Latn szl_Latn ces_Latn szl_Latn szl_Latn szl_Latn szl_Latn slv_Latn szl_Latn